|  |
| --- |
| **Asiakirjan aihe:  Hankintasopimusmalli - Palveluhankinta**  OHJE HANKINTAYKSIKÖLLE:  Kyseessä on malliasiakirja. Käytä tätä palveluhankintaa koskevan tarjouspyynnön liitteenä.   * Lue huolellisesti kaikki turkoosilla värillä merkityt ohjeet hankintayksikölle (”OHJE HANKINTAYKSIKÖLLE”). * Muokkaa asiakirja aina kyseessä olevaan hankintaan sopivaksi. * Täytä asiakirjan puuttuvat kohdat. * Kauttaviivalla (/) on annettu vaihtoehdot – valitse sopivin. * **Poista** lopuksi turkoosilla merkityt ohjeet. |

**SOPIMUS [X-PALVELUN] HANKINNASTA**

1. **SOPIJAPUOLET ja yhteyshenkilöt**

Tilaaja: [xx] (jäljempänä ”Tilaaja”)

Tilaajan postiosoite ja postitoimipaikka: [xx]

Y-tunnus: [xx]

Tilaajan yhteyshenkilö sopimusasioissa: [xx]

[Lisää muut Tilaajat, jos kyseessä yhteishankinta]

ja

Toimittaja: [xx] (jäljempänä ”Toimittaja”)

Toimittajan postiosoite ja postitoimipaikka: [xx]

Y-tunnus: [xx]

Toimittajan yhteyshenkilö sopimusasioissa: [xx]

[Lisää muut Toimittajat, jos kyseessä ryhmittymä]

Molemmat jäljempänä myös ”Sopijapuoli” tai ”Sopijapuolet”.

Tässä hankintasopimuksessa (jäljempänä ”Sopimus”) Toimittajalla tarkoitetaan sitä Sopijapuolta, joka vastaa hankinnan kohteena olevan palvelun suorittamisesta Tilaajalle. Jos tarjous on jätetty ryhmittymänä, Toimittajalla tarkoitetaan ryhmittymän kaikkia jäseniä. Ryhmittymän jäsenet vastaavat sopimusvelvoitteista yhteisvastuullisesti.

1. **Sovellettavat yleiset sopimusehdot**

Siltä osin kuin tässä Sopimuksessa tai sen liitteissä ei nimenomaisesti ole toisin sovittu, Sopimukseen sovelletaan JYSE 2025 Palvelut -ehtoja (jäljempänä ”JYSE” ja JYSE-ehdot”).

Selvyyden vuoksi todetaan, että edellä mainitut JYSE-ehdot täydentävät tätä Sopimusta siltä osin, kun ne eivät ole ristiriidassa tämän Sopimuksen taikka pätemisjärjestyksessä niihin nähden etusijalla olevassa asiakirjassa mainitun ehdon kanssa.

1. **Määritelmät**

Sopimuksessa noudatetaan JYSE kohdan 1 mukaisia määritelmiä sekä alla lueteltuja määritelmiä: [OHJE HANKINTAYKSIKÖLLE: Lisää määritelmiä sen mukaan, mitä on kyseisessä hankinnassa/sopimuksessa tarpeen]

**Hintaliite** tarkoittaa tämän Sopimuksen mukaista hintaliitettä.

**Palvelu** tarkoittaa tässä Sopimuksessa ja Palvelunkuvauksessa yksilöityä Palvelua.

**Palvelukuvaus** tarkoittaa tässä Sopimuksessa määriteltyä palvelunkuvausliitettä, jossa on kuvattu Palvelun sisältö, sovittu laatutaso, laatutason mittaus/seurantatavat ja [OHJE HANKINTAYKSIKÖLLE: Tarvittaessa sanktiot laatutason alittamisesta], palvelun suorittajat sekä Palvelun käyttäjät, Palvelun suorittamisaikataulu ja suorituspaikka. Palvelunkuvauksessa on kuvattu myös Palvelun lopputulos.

**Sopimus** tarkoittaa tätä Palvelusopimusta.

**Virhe** tarkoittaa sitä, että Palvelu ei täytä sovittuja vaatimuksia tai määrityksiä tai ettei se toimi niiden mukaisesti taikka muutoin vastaa dokumentaatiota tai sitä, mitä Sopimuksessa muuten on sovittu tai voidaan katsoa sovitun.

**Viivästys** tarkoittaa tilannetta, jossa Palveluntuottaja ei suorita vastuulleen kuuluvia tehtäviä tässä Sopimuksessa sovittuun määräaikaan mennessä.

1. **Sopimuksen kohde ja tarkoitus**

Sopimuksen kohteena on pp.kk.vvvv päivätyn tarjouspyynnön ja Toimittajan pp.kk.vvvv päivätyn tarjouksen mukaisen [x-]palvelun (jäljempänä ”Palvelun”) hankinta. Palvelu on kuvattu tarkemmin liitteessä ”Palvelunkuvaus”.

Sopimuksen tarkoituksena on hankkia Sopimuksen liitteenä olevan Palvelunkuvauksen mukaista Palvelua Tilaajalle. Palveluntuottaja toimii hyvässä yhteistyössä Tilaajan kanssa ja vastaa siitä, että Palvelu täyttää Sopimuksessa yksilöidyt vaatimukset ja yhteisesti kirjallisesti sovitut määritykset. Palvelun on täytettävä vaatimukset, jotka perustuvat lainsäädäntöön tai viranomaismääräyksiin, jotka ovat voimassa Sopimuksen tekohetkellä tai jotka tulevat voimaan Sopimuskauden aikana. Palveluun sisältyvät sovitut lopputulokset ja dokumentaatio, todistukset, luvat, raportit ja muut asiakirjat, joista on Sopimuksessa sovittu.

Tarkempi erittely Sopimuksen kohteena olevasta Palvelusta ja sen vähimmäisvaatimuksista käy ilmi Sopimuksen liitteistä.

[OHJE HANKINTAYKSIKÖLLE: Käytä tarvittaessa] Tämä Sopimus ei sisällä Tilaajalle määräostovelvollisuutta. Tilaaja ostaa Palvelua tarpeen mukaan. Sopimus ei anna Toimittajalle yksinoikeutta Palvelun tuottamiseen.

1. **Sopimuskausi**

[OHJE HANKINTAYKSIKÖLLE: Valitse hankintayksikön tarvetta vastaava vaihtoehto, ja määrittele sopimuksen voimassaolo ja mahdolliset optiot sen mukaisesti. Varmistathan, että tässä kohdassa ja tarjouspyynnössä on määritelty Sopimuksen voimassaolo samalla tavalla.]

Sopimuskausi alkaa, kun molemmat Sopijapuolet ovat allekirjoittaneet Sopimuksen.

Sopimukseen sisältyvän Palvelun on määrä alkaa xx.xx.202x. Sopimus on voimassa määräajan xx.xx.202x.

Sopimusta on mahdollisuus jatkaa xx pituisella/xx.xx.202x saakka kestävällä optiokaudella entisin sopimusehdoin. Tilaaja päättää option käytöstä. Toimittaja on velvollinen tarjoamaan Palvelua myös optiokaudelle, jos tilaaja ottaa option käyttöön. Mahdollisesta option käytöstä Tilaaja ilmoittaa kirjallisesti Toimittajan sopimusyhteyshenkilölle vähintään neljä (4) kuukautta ennen voimassa olevan Sopimuskauden päättymistä.

/

Sopimus jatkuu määräaikaisen Sopimuskauden jälkeen toistaiseksi voimassa olevana entisin ehdoin, ellei Sopimusta irtisanota ennen määräaikaisen Sopimuskauden päättymistä. Toistaiseksi voimassa olevalla sopimuskaudella Tilaajan on mahdollista irtisanoa Sopimus kokonaan tai osittain kolmen (3) kuukauden irtisanomisajalla ja Toimittajan kuuden (6) kuukauden irtisanomisajalla. Irtisanomisaika lasketaan sen kuukauden viimeisestä päivästä lähtien, jonka aikana irtisanominen on kirjallisesti tehty. Toimittajalla ei ole oikeutta korvaukseen Sopimuksen päättymisen takia, jos Sopimus irtisanotaan irtisanomisaikoja noudattaen.

[TAI]

Sopimuskausi on voimassa toistaiseksi xx.xx.202x lukien. Toistaiseksi voimassa olevalla Sopimuskaudella Tilaajalla on mahdollisuus irtisanoa Sopimus kokonaan tai osittain kolmen (3) kuukauden irtisanomisajalla ja Toimittajan kuuden (6) kuukauden irtisanomisajalla. Irtisanomisaika lasketaan sen kuukauden viimeisestä päivästä lähtien, jonka aikana irtisanominen on kirjallisesti tehty. Toimittajalla ei ole oikeutta korvaukseen Sopimuksen päättymisen johdosta, jos Sopimus irtisanotaan irtisanomisaikoja noudattaen.

[TAI]

Tämä Sopimus on voimassa määräaikaisena ja päättyy ilman eri irtisanomista, kun Toimittaja on suorittanut Palvelun sopimuksenmukaisesti, Tilaajan hyväksymällä tavalla.

1. **Palvelun sisältö ja laatu**

Toimittaja on vastuussa Palveluiden korkeasta tasosta. Toimittaja tuottaa Palvelut aina huolellisesti, harkiten ja ammattitaitoisesti. Toimittaja tuntee voimassa olevan alan lainsäädännön ja viranomaismääräykset sekä -ohjeet, ja toimii niiden mukaisesti.

Palvelun sisältö ja laatu on tarkemmin kuvattu liitteessä ”Palvelukuvaus”.

Palvelu tulee tuottaa suomen kielellä. Palveludokumentaation tulee olla suomenkielistä [Muuta kielivaatimus tarvittaessa].

[OHJE HANKINTAYKSIKÖLLE: Käytä/muokkaa tarvittaessa] Palvelu tuotetaan Toimittajan / Tilaajan tiloissa / välineillä.

JYSE kohdan 12.3 mukainen palvelun viivästyksestä johtuva sopimussakko on [XX] euroa / [xx] prosenttia.

1. **Virhe ja reklamaatio**

[OHJE HANKINTAYKSIKÖLLE: Muokkaa tarvittaessa reagointivelvollisuutta ja reklamaatiota koskevia määräaikoja sekä sitä, mikä katsotaan olennaiseksi sopimusrikkomukseksi. Esim:

JYSE-ehtojen kohdan 13.1 mukainen Tilaajan kohtuullinen reklamaatioaika on [**30 päivää**]. Reklamaatio on tehtävä kirjallisesti.

JYSE-ehtojen kohdan 13.2 sijaan todetaan, että Toimittajan on ilmoitettava tilaajalle virheilmoituksen vastaanottamisesta ilman aiheetonta viivytystä ja toimenpiteiden aloittamisesta viimeistään [**7 päivän**]kuluessa ilmoituksen vastaanottamisesta.

JYSE-ehtojen kohdan 13.6 lisäksi todetaan, että olennaisena sopimusrikkomuksena pidetään myös sitä, että Toimittaja **[XX].**

1. **Palvelun tuottamiseen osallistuva henkilöstö**

[OHJE HANKINTAYKSIKÖLLE: Käytä tätä, jos kilpailutus koskee asiantuntijapalvelua, jossa tietyllä henkilöllä on erityisen merkittävä rooli ja vaihdos, esim. uuden henkilön perehtyminen aiheuttaisi haittaa]

Palvelun tuottamisessa käytettävien henkilöiden vähimmäisvaatimukset on kirjattu Palvelukuvaukseen. Palvelun tuottamiseen nimetyt henkilöt on lueteltu liitteessä X.

Toimittajan tulee käyttää Palvelun tuottamisessa tarjouksessaan nimeämiään avainhenkilöitä. Toimittajalla ei ole oikeutta vaihtaa Palvelujen tuottamiseen nimettyjä henkilöitä ennen Sopimuksen tekemistä tai kesken Sopimuskauden ilman Tilaajan suostumusta. Mikäli Toimittaja vaihtaa avainhenkilöä ilman Tilaajan suostumusta, on Toimittaja velvollinen maksamaan Tilaajalle sopimussakkoa XX,XX euroa.

Edellä mainittu ei estä sairaudesta, perhevapaasta tai henkilön irtisanoutumisesta johtuvia Toimittajasta riippumattomia henkilövaihdoksia, mutta Toimittajan on todennettava Tilaajalle em. itsestään riippumattomat syyt. Tällöin Toimittajan tulee esittää tilalle vastaavan pätevyyden ja kokemuksen omaavaa avainhenkilöä. Uuden avainhenkilön nimeäminen edellyttää Tilaajan hyväksyntää. Jos uuden avainhenkilön pätevyys ja kokemus eivät ole vähintään yhtä hyvät kuin alkuperäisellä henkilöllä, Toimittaja on velvollinen maksamaan Tilaajalle kertaluontoisena sopimussakkona XX,XX euroa.

1. **Alihankkijat**

[OHJE HANKINTAYKSIKÖLLE: Käytä tarvittaessa] JYSE kohdan 3.1 ensimmäisen virkkeen sijasta todetaan, että Toimittaja voi teettää Sopimukseen kuuluvia tehtäviään alihankkijoilla, jotka Tilaaja on hyväksynyt alihankkijoiksi. Muilta osin Toimittajalla ei ole oikeutta teettää Sopimukseen kuuluvia tehtäviä alihankkijalla ilman Tilaajan etukäteen antamaa nimenomaista kirjallista lupaa tai vaihtaa tarjouskilpailussa ilmoittamaansa alihankkijaa. Tilaajan hyväksymät alihankkijat on lueteltu liitteessä ”Alihankkijat”.

Mikäli alihankkija osallistuu Palvelun tuottamiseen, on Toimittajan varmistettava ennen alihankkijan käyttämistä Palvelun tuottamiseen, että alihankkija täyttää samat tilaajavastuulain mukaiset vaatimukset, jotka koskevat Toimittajaa tämän Sopimuksen nojalla. Toimittaja ei saa käyttää Palvelun tuottamiseen alihankkijaa, joka ei täytä kyseisiä tässä Sopimuksen kohdassa tarkoitettuja tilaajavastuulain mukaisia vaatimuksia.

Toimittajan tulee Tilaajan pyynnöstä ilmoittaa Tilaajalle kaikkien alihankkijoiden osalta yllä mainitut tiedot täyttämällä Tilaajan laatima alihankkijalomake tai muulla Tilaajan erikseen ilmoittamalla tavalla. Alihankkijalla ei ole oikeutta siirtää toimeksiantoa tai sen osaa edelleen.

1. **Immateriaalioikeudet**

Immateriaalioikeuksiin sovelletaan, mitä JYSE-ehtojen luvussa 20 määrätään.

1. **Tietosuoja ja tietoturva SEKÄ HENKILÖTIETOJEN KÄSITTELY**

Toimittajan on noudatettava Sopijapuolten sopimia tietoturvajärjestelyjä tietoturvallisuudesta ja tietosuojasta huolehtimiseksi.

Toimittaja sitoutuu noudattamaan EU:n yleistä tietosuoja-asetusta (EU) 2016/679 ja kulloinkin voimassa olevaa tietosuojalakia.

Toimittaja sitoutuu noudattamaan Sopimuksen liitteenä olevia yleisiä tietosuoja- ja tietoturvaehtoja palveluhankintoihin sekä Sopimuskauden aikana Tilaajan antamia muita tietoturvaan ja tietosuojaan liittyviä ohjeita. [tarkista hankintakohtaisesti, tarvitaanko tietosuoja/tietoturvaliitettä.]

Toimittajan sitoutuu noudattamaan Sopimuksen liitteenä olevia henkilötietojen käsittelyn ehtoja sekä Sopimuskauden aikana Tilaajan antamia muita henkilötietojen käsittelyyn liittyviä ohjeita.

Tilaajalla on oikeus saada vahingonkorvausta Toimittajan sopimusrikkomuksesta aiheutuneesta välittömästä vahingosta. Mikäli Toimittaja laiminlyö tai rikkoo tämän Sopimuksen tietoturvaa ja tietosuojaa koskevia velvoitteitaan, Toimittaja vastaa vahingoista vahinkoa kärsineelle Tilaajalle, rekisteröidylle ja/tai kolmannelle osapuolelle. Tilaajan kärsimäksi vahingoksi lasketaan korvaukset, jotka Tilaaja joutuu maksamaan rekisteröidylle tai kolmannelle osapuolelle tietosuoja-asetuksen mukaisesti ja maksuvelvollisuus johtuu Toimittajasta.

1. **Hinnat**

[OHJE HANKINTAYKSIKÖLLE: Muokkaa tarjouspyynnön ehtojen mukaisesti, alla esimerkkejä:]

Palvelun kokonaishinta on xx euroa. / Hinnat on esitetty hintaliitteellä.

[OHJE HANKINTAYKSIKÖLLE: valitse sopiva]

Hinta on kiinteä. / Hinnat ovat voimassa kiinteinä koko Sopimuskauden ajan.

TAI

Hinta on kiinteä xx kuukautta, jonka jälkeen noudatetaan JYSE kohdassa 9 määriteltyjä hinnanmuutosehtoja / Sopimuksen kohdassa ”Hinnanmuutokset” määriteltyjä hinnanmuutosehtoja.

[OHJE HANKINTAYKSIKÖLLE: muokkaa tarvittaessa.] Palvelun hinnat sisältävät kaikki Palvelun tuottamisesta Toimittajalle aiheutuvat kulut, kuten henkilötyö-, kopiointi-, tulostus-, ja laitekulut sekä muut mahdolliset toimistokulut. Tilaaja ei korvaa mitään lisiä sovittujen hintojen lisäksi eikä matka- tai majoituskustannuksia. Mikäli Tilaaja poikkeuksellisesti korvaa matkakuluja, noudatetaan valtion matkustussääntöä. Matkakulujen korvaamisesta on aina sovittava Tilaajan kanssa ennen matkaa kirjallisesti.

Sopimuksen hinnat on ilmoitettu ilman arvonlisäveroa.

[OHJE HANKINTAYKSIKÖLLE: Mahdollisen ennakon maksamisesta on sovittava erikseen. JYSE 2025 PALVELUT -ehdoissa on määräyksiä vakuuden asettamisesta maksettavalle ennakolle.]

Tilaaja [ei maksa / maksaa] ennakkoa.

1. **Hinnanmuutokset**

|  |
| --- |
| OHJE HANKINTAYKSIKÖLLE: Hinnan muutokset on mahdollista sitoa indeksilukuun. Alla olevassa kaavassa on huomioitu se, että indeksin mukaan korotetaan aina tarjouksen alkuperäistä hintaa. Korotuksen kohteena eivät siis ole jo kertaalleen korotetut hinnat.  Palveluihin soveltuvia indeksejä julkaisee Suomessa mm. Tilastokeskus. Usein käytettyjä indeksejä ovat esimerkiksi palvelun tuottajahintaindeksit  <https://stat.fi/tilasto/pthi>  sekä kuluttajahintaindeksi: <https://stat.fi/tilasto/khi> |

[OHJE HANKINTAYKSIKÖLLE: käytä tarvittaessa]

Kiinteän hinnoittelujakson (sopimuksen allekirjoitus – xx.xx.xxxx) jälkeen hintaliitteen yksikköhintoja voidaan tarkistaa [OHJE HANKINTAYKSIKÖLLE: muokkaa tarvittaessa] kerran vuodessa syys–lokakuussa koskien seuraavan vuoden hintoja siten, että alkuperäiseen tarjottuun yksikköhintaan lisätään hinnan muutos (Hm) seuraavan kaavan mukaisesti:

Hm= H \* [ (Indeksi A1 /Indeksi A0) -1]

Missä

Hm = hinnanmuutos (tarjouksen alkuperäisen hinnan ja uuden hinnan euromääräinen ero)

H= sopimuksen mukainen perushinta (eli tarjouksessa tarjottu alkuperäinen yksikköhinta, esim €/htp)

A1= indeksin A arvo tarkistusajankohtana, viimeisin julkaistu arvo tarkistusajankohtana

A0= indeksin [lisää indeksi] pisteluku [milloin? lisää ko. pisteluku]

[Syyskuussa] [vuosiluku] Toimittaja tai Tilaaja voi tehdä hinnanmuutosesityksen koskien vuotta [vuosiluku] ja sen jälkeen enintään kerran kalenterivuodessa. Seuraavaa vuotta koskevasta hinnanmuutosehdotuksesta tulee antaa kirjallinen, perusteltu selvitys viimeistään edellisen vuoden [syyskuun] viimeisenä arkipäivänä.

Mikäli hinnanmuutoksista ei päästä yksimielisyyteen, on Sopijapuolilla oikeus irtisanoa Sopimus [kolmen (3) kuukauden] irtisanomisajalla. Toimittajan irtisanomisoikeus edellyttää, että hinnankorotusehdotus ei ole ylittänyt edellä kuvatulla kaavalla laskettua hinnanmuutosta. Irtisanomisaikana noudatetaan voimassa olevaa hinnoittelua.

1. **Laskutus- ja maksuehdot**

[OHJE HANKINTAYKSIKÖLLE: muokkaa tarpeen mukaan:] Palvelut laskutetaan tehdyn työn mukaisesti [kuukausittain] jälkikäteen toteutuneen mukaan.

JYSE kohdan 10.2 sijaan maksuehto on [30] päivää laskun saapumisesta.

Toimittaja on velvollinen toimittamaan selvityksen tehdyistä töistä laskutuksen perusteeksi (laskuerittely).

JYSE kohtien 10.2, 10.3 ja 10.4 selvennykseksi todetaan, että maksuaika alkaa kulua laskua vastaan vasta, kun Palvelu on toimitettu hyväksytysti ja sopimuksenmukaisesti. Myös toistuvaismaksua koskevan suorituksen on oltava sopimuksenmukainen, ennen kuin siihen liittyvien laskujen maksuaika alkaa kulua.

[OHJE HANKINTAYKSIKÖLLE: Käytä tarvittaessa:] Palvelun hyväksymiskriteerit on määritelty liitteessä ”Palvelunkuvaus”.

[OHJE HANKINTAYKSIKÖLLE: Käytä tarvittaessa:] Palvelua koskevat raportit, dokumentaatio ja laskuerittelyt tulee toimittaa Tilaajalle siten kuin liitteessä ”Palvelukuvaus” on määritelty. Sopimuksenmukainen raportointi on edellytys laskujen maksamiselle.

[OHJE HANKINTAYKSIKÖLLE: Käytä tarvittaessa:] Mikäli Palvelussa on sovittu kokonaishinta, hintaa ei saa ylittää ilman Tilaajan kirjallista suostumusta.

1. **Vakuutukset**

Toimittajan on hankittava toimintaansa varten vastuuvakuutus, jonka tulee olla riittävä suhteessa Palvelun tuottamiseen liittyviin riskeihin ja Palvelusta maksettavaan korvaukseen. Vastuuvakuutuksen tulee olla voimassa koko Sopimuskauden ajan.

1. **Vahingonkorvaus**

JYSE-ehtojen kohtaan 16 lisätään seuraavaa:

Välitöntä vahinkoa ovat vahingosta aiheutuneet suorat kulut, kuten reklamaatio- ja korjauskustannukset sekä hinnanero eli kateoston korvaus.

Välillistä vahinkoa on vahinko, joka johtuu tuotannon tai liikevaihdon vähentymisestä tai keskeytymisestä, muu vahinko, joka johtuu siitä, ettei tavaraa voida käyttää tarkoitetulla tavalla, voitto, joka on jäänyt saamatta sen vuoksi, että sopimus sivullisen kanssa on rauennut tai jäänyt täyttämättä oikein, vahinko, joka johtuu muun omaisuuden kuin myydyn tavaran vahingoittumisesta sekä muu samankaltainen, vaikeasti ennakoitava vahinko.

[OHJE HANKINTAYKSIKÖLLE: Käytä, jos hankintaan sovelletaan tilaajavastuulakia:]

Jos Tilaajalle määrätään tilaajavastuulain (1233/2006) mukaisia seuraamusmaksuja, koska Toimittaja on laiminlyönyt tilaajavastuulain noudattamisen tässä sopimussuhteessa, Toimittaja on velvollinen korvaamaan seuraamusmaksut ja muut laiminlyönnin johdosta Tilaajalle aiheutuneet kulut täysimääräisinä.

[OHJE HANKINTAYKSIKÖLLE: JYSE 2025 Palvelut -ehtojen kohdan 16.4 mukaisesti vahingonkorvauksen määrä on korkeintaan hankintasopimuksen laskennallinen arvo. JYSE 2025 Palvelut -ehtojen kohdan 16.5 mukaan puitejärjestelyssä hankintasopimuksen laskennallisessa arvossa huomioidaan kaikki tilaajan toimittajalta puitejärjestelyn perusteella tehdyt ja tehtäväksi tulevat hankinnat. Sellaisissa puitejärjestelyissä, joissa tehdään yksittäisiä euromääräisesti suuria hankintoja esimerkiksi erikseen kilpailuttamalla puitejärjestelyyn valitut toimittajat, saattaa olla tarkoituksenmukaista poiketa kohdan 16.5 mukaisesta puitejärjestelyä koskevasta hankintasopimuksen laskennallisen arvon laskentasäännöstä. Vahingonkorvauksen enimmäismääräksi voidaan tällöin kirjata hankintasopimukseen esimerkiksi puitejärjestelyn perusteella tehdyn hankintasopimuksen arvo.]

Vahingonkorvauksen määrä on korkeintaan [X] euroa.

1. **Sopimuksen irtisanominen ja purkaminen**

JYSE kohdan 18.1 sijaan sovelletaan seuraavaa:

Tilaajalla on oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 80 §:ssä tarkoitettu pakollinen poissulkemisperuste tai jos Toimittajaa rasittaa Euroopan unionin (EU) tai Yhdistyneiden kansakuntien (YK) kohdistama pakote taikka Suomen viranomaisen asettama pakote tai varojen jäädyttämispäätös.

Tilaajalla on lisäksi oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 81 §:ssä tarkoitettu harkinnanvarainen poissulkemisperuste.

Tilaajalla on oikeus irtisanoa Sopimus päättymään välittömästi, vaikka edellä mainitut perusteet olisivat syntyneet vasta Sopimussuhteen alkamisen jälkeen.

Jos Palvelua tuottaa ryhmittymä, on Toimittajalla Tilaajan vaatimuksesta velvollisuus vaihtaa sellainen ryhmittymän jäsen, jota rasittaa em. pakollinen poissulkemisperuste, tai joka ei täytä Tilaajan tarjouspyynnössä asettamia vaatimuksia, vaikka poissulkemisperuste tai vaatimusten vastaisuus olisi syntynyt vasta Sopimussuhteen alkamisen jälkeen. Jos Toimittaja ei vaihda ryhmittymän jäsentä, Tilaaja voi irtisanoa Sopimuksen päättymään välittömästi.

Edellä mainittujen tilanteiden lisäksi Tilaajalla on oikeus irtisanoa Sopimus, mikäli 1) Tilaajan toiminta päättyy, 2) Palvelu käy tarpeettomaksi.

Toimittaja on velvollinen toimittamaan sijoittautumismaansa toimivaltaisen viranomaisen antaman rikosrekisteriotteen Tilaajalle heti, kun ote on viranomaisilta saatavissa. Mikäli Toimittaja ei toimita rikosrekisteriotetta, Tilaajalla on oikeus purkaa Sopimus.

1. **Salassapito**

Salassapitoon sovelletaan, mitä JYSE-ehtojen luvussa 21 määrätään.

1. **Avustamisvelvollisuus sopimuksen päättyessä**

Avustamisvelvollisuuteen sovelletaan, mitä JYSE-ehtojen luvussa 25 määrätään.

1. **VARAUTUMINEN HÄIRIÖ- ja poikkeustilanteisiin**

[OHJE HANKINTAYKSIKÖLLE: JYSE 2025 PALVELUT -ehdoissa ei ole erikseen määrätty toimituksista poikkeuksellisissa olosuhteissa tai varautumiseen liittyvistä vaatimuksista. Julkishallinnon toimijoiden tulee varmistaa myös ulkoistettujen toimintojen mahdollisimman hyvä hoitaminen kaikissa olosuhteissa (Valmiuslaki 12 §, 1552/2011). Kriittiset toiminnot tulee tunnistaa ja tarjouspyyntöön tulee tarvittaessa sisällyttää varautumista koskevia vaatimuksia toiminnan jatkuvuuden turvaamiseksi.]

1. **Sopimusmuutokset**

[OHJE HANKINTAYKSIKÖLLE: Käytä tarvittaessa:]

JYSE-ehtojen luvussa 24 tarkoitettuja sopimusmuutoksia voivat tehdä ainoastaan sellaiset henkilöt, joilla on Tilaajan ja Toimittajan organisaatiossa allekirjoitusoikeus.

Sopimusta voidaan muuttaa tai täydentää vain vähäisissä määrin siten, että muutos ei merkitse Sopimuksen olennaista muuttamista (hankintalain 136 §).

Sopimuksen yhteyshenkilöillä ei ole oikeutta muuttaa Sopimusta.

1. **Kartelliehto**

Sopimukseen sovelletaan, mitä JYSE –ehtojen luvussa 23 määrätään.

1. **Pakotteet**

JYSE–ehtojen kohdan 1.4, 3.6, 6.5 ja 18.6 lisäksi Sopimuksessa noudatetaan seuraavaa:

Euroopan unioni ja Yhdistyneet kansakunnat ovat asettaneet ja saattavat tulevaisuudessa asettaa pakotteita lainsäädännön ja/tai toimielintensä päätöksillä. Toimittaja on velvollinen huolehtimaan, ettei sen toiminta tai sen tuottamien tuotteiden tai palvelujen käyttö riko asetettuja pakotteita.

Tilaaja voi irtisanoa tämän Sopimuksen päättymään välittömästi joko kokonaan tai niiden tuotteiden, toimitusten tai palvelujen osalta, joihin pakotteet kohdistuvat.

1. **Erimielisyydet ja sovellettava laki**

JYSE-ehtojen luvun 26 sijaan sovelletaan seuraavaa:

Sopimuksesta johtuvat erimielisyydet pyritään ratkaisemaan ensisijaisesti Sopijapuolten välisin keskinäisin neuvotteluin. Mikäli neuvotteluissa ei päästä Sopijapuolia tyydyttävään lopputulokseen, Sopimuksesta aiheutuvat tai siihen liittyvät riitaisuudet ratkaistaan ensimmäisenä oikeusasteena XX käräjäoikeudessa. [OHJE HANKINTAYKSIKÖLLE: Täydennä tähän toimivaltainen käräjäoikeus.]

Sopimukseen sovelletaan Suomen lakia. Sopimukseen ei kuitenkaan sovelleta Suomen lain lainvalintaa koskevia säännöksiä.

1. **Sopimuksen liitteet ja asiakirjojen pätevyysjärjestys**

Sopimusasiakirjat täydentävät toisiaan. Jos sopimusasiakirjat ovat keskenään ristiriidassa, noudatetaan niitä seuraavassa järjestyksessä (pienempi numeroinen on ensisijainen):

1. Sopimus
2. Tilaajan tietosuoja- ja tietoturvaliite
3. Henkilötietojen käsittelyn ehdot (JYSE-JIT 2025 tai oma)
4. Palvelukuvaus
5. Hinnat
6. Palveluntuottamiseen nimetyt henkilöt
7. Tarjouspyyntö liitteineen
8. Tarjous liitteineen
9. [OHJE HANKINTAYKSIKÖLLE: Muut sopimusneuvotteluissa yksilöitävät liitteet, muokkaa tarpeen mukaan]
10. Julkisten hankintojen yleiset sopimusehdot, JYSE 2025 Palvelut
11. Alihankkijat
12. **Allekirjoitukset ja sopimuskappaleet**

Tämä sopimus on allekirjoitettu sähköisesti.

[Tilaajan nimi] [Toimittajan nimi]